《谷隐为郑元谅赋》
元代·凌云翰

西都方遘患，凤兮叹德衰。谷口郑子真，于马少栖迟。

躬耕本逃名，雄也反誉之。虽违括囊意，庶合知几辞。

如何定山阳，令族适在兹。隐德尚先世，食粟匪茹芝。

黄鸟忽嘤鸣，白驹当絷维。所以庞德公，终为隐者师。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。